Otto Hasse

Otto Hasse (født 21. juni 1871 i Schlawe, Pommern, død 28. september 1942 i Berlin-Grunewald) var en tysk general og sjef for den militære overkommandoen Truppenamt i Weimarrepublikken.

Hasse ble 27. september 1890 Fahnenjunker i et infanteriregiment i Posen. Før første verdenskrig tjenestegjorde han i generalstaben og hos transportinspektøren. Under krigen tjenestegjorde han hovedsakelig i generalstaben, og ble tildelt Pour le Mérite med ekeløv for sitt arbeid som sjef for staben i et armékorps under det fjerde slaget i Flandern i april 1918.

Han gikk inn i det nyopprettede Reichswehr etter krigen og ble sjef for Truppenamt i 1922, og deltok året etter i de hemmelige samtalene i Moskva som oppfølging av Rapalloavtalen med Sovjetunionen.

I 1926 ble han utnevnt til generalløytnant og sjef for 3. divisjon. I 1929 ble han utnevnt til General der Infanterie og øverstkommanderende for gruppekommandoen i Berlin.

Hasse gikk ut av aktiv tjeneste 30. september 1932. Han er begravet i Invalidenfriedhof.

Referanser 

Tyske generaler
Personer fra Sławno fylke
Den røde ørns orden
Pour le Mérite
Fødsler i 1871
Dødsfall i 1942